ಗೊಟಬಯಾ ಇಲ್ಲೇ ಇದ್ದಾರೆ ಅಂತ ಉಲ್ಟಾಹೊಡೆದ ಲಂಕಾ ಸ್ಪೀಕರ್! masthmagaa.com: ಶ್ರೀಲಂಕಾದಲ್ಲಿ ನಡಿತಿರೋ ಪ್ರತಿಭಟನೆ ಶಾಂತವಾಗ್ತಿಲ್ಲ. ಇತ್ತ ದೇಶ ಬಿಟ್ಟು ಹೋಗಿರಬೋದು ಅಂತ ಹೇಳಲಾಗ್ತಿರೋ ಅಧ್ಯಕ್ಷ ಗೊಟಬಯಾ ದೇಶದಲ್ಲೇ ಇದ್ದಾರೆ. ಫೋನ್ ಮೂಲಕ ನಾವು ಮಾತನಾಡಿದ್ದೇವೆ. ರಾಜೀನಾಮೆ ನೀಡೋದಕ್ಕೆ ಅವರು ವಾಪಾಸ್ಸಾಗಲಿದ್ದಾರೆ ಅಂತ ಲಂಕಾದ ಸಂಸತ್ ಸ್ಪೀಕರ್ ಮಹಿಂದಾ ಯಾಪೆ ಅಭಯವರ್ಧನ ಹೇಳಿದ್ದಾರೆ. ಇದಕ್ಕೂ ಮುಂಚೆ ಮಾತನಾಡಿದ್ದ ಸ್ಪೀಕರ್ ಗೊಟಬಯಾ ದೇಶ ಬಿಟ್ಟು ಹೋಗಿದ್ದಾರೆ. ಅವರು ಹತ್ತಿರದ ದೇಶದಲ್ಲಿ ಇದ್ದಾರೆ ಅಂತ ಹೇಳಿದ್ರು. ಇದರ ಬೆನ್ನಲ್ಲೇ ಈಗ ಇಲ್ಲ ಇಲ್ಲ ಅವರು ದೇಶ ಬಿಟ್ಟಿಲ್ಲ.ಇಲ್ಲೇ ಇದ್ದಾರೆ ನನ್ನ ಹೇಳಿಕೆ ತಪ್ಪಾಗಿದೆ ಅಂತ ಉಲ್ಟಾ ಹೊಡೆದಿದ್ದಾರೆ. ಇನ್ನು ನಿನ್ನೆ ರಾಷ್ಟ್ರಪತಿ ಭವನದಲ್ಲಿ ಪ್ರತಿಭಟನಾಕಾರರಿಗೆ ಸಿಕ್ಕ ಗೊಟಬಾಯ ಹಣವನ್ನ ಕೋರ್ಟ್ಗೆ ಹಸ್ತಾಂತರ ಮಾಡಲಿದ್ದೇವೆ ಅಂತ ಅಧಿಕಾರಿಯೊಬ್ರು ಹೇಳಿದ್ದಾರೆ. ಇತ್ತ ಭಾರತ, ಶ್ರೀಲಂಕಾಕ್ಕೆ 3.8 ಬಿಲಿಯನ್ ಡಾಲರ್ ಅಂದ್ರೆ ಸುಮಾರು 29 ಸಾವಿರ ಕೋಟಿ ನೆರವು ನೀಡೋಕೆ ಕಮಿಟ್ ಆಗಿದೆ ಅಂತ ವಿದೇಶಾಂಗ ಸಚಿವ ಎಸ್ ಜೈಶಂಕರ್ ಹೇಳಿದ್ದಾರೆ. ಜೊತೆಗೆ ಪ್ರಧಾನಿ ಮೋದಿ ನೆರೆಹೊರೆಯ ದೇಶಗಳೊಂದಿಗೆ ಫಸ್ಟ್ ಪಾಲಿಸಿಯನ್ನ ಹೊಂದಿದ್ದಾರೆ. ಅದ್ರಲ್ಲಿ ನೆರೆ ದೇಶಗಳ ಅವಶ್ಯಕತೆಗಳನ್ನ ಪೂರೈಸೋಕೆ ವಿಶೇಷ ಪ್ರಯತ್ನ ಮತ್ತು ಬೆಂಬಲ ನೀಡಲಾಗುತ್ತೆ ಅಂತ ಹೇಳಿದ್ದಾರೆ. masthmagaa.com